CELEX: 62011TN0314
Language: el
Date: 2011-06-17 00:00:00
Title: Υπόθεση T-314/11: Προσφυγή της 17ης Ιουνίου 2011 — Fortress Participations κατά ΓΕΕΑ — Fortress Investment Group και Fortress Investment Group (Ηνωμένο Βασίλειο) (FORTRESS)

13.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 238/32
            
         Προσφυγή της 17ης Ιουνίου 2011 — Fortress Participations κατά ΓΕΕΑ — Fortress Investment Group και Fortress Investment Group (Ηνωμένο Βασίλειο) (FORTRESS)
   (Υπόθεση T-314/11)
   2011/C 238/55
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Fortress Participations BV (Rotterdam, Κάτω Χώρες) (εκπρόσωπος: M.L.J. van de Braak, δικηγόρος, B. Ladas, Solicitor, και S. Malynicz, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: Fortress Investment Group LLC (Ν. Υόρκη, ΗΠΑ) και Fortress Investment Group (UK) Ltd (Λονδίνο, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Απριλίου 2011 στην υπόθεση R 354/2009-2· και
            
         
               —
            
            
               να καταδικάσει το καθού και τις αντιδίκους ενώπιον του τμήματος προσφυγών στα δικαστικά τους έξοδα ενώπιον του ΓΕΕΑ και του Γενικού Δικαστηρίου και στα δικαστικά έξοδα της προσφεύγουσας.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα «FORTRESS», για τα χρώματα κόκκινο, μαύρο και άσπρο, για υπηρεσίες των κλάσεων 35, 36 και 42 — Καταχωρισμένο υπ’ αριθ. 3398451 κοινοτικό σήμα
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Οι αντίδικοι ενώπιον του τμήματος προσφυγών
   
      Σήμα του οποίου δικαιούχος είναι η αιτούσα: Οι αιτούσες την κήρυξη της ακυρότητας του κοινοτικού σήματος στήριξαν την αίτησή τους σε σχετικούς λόγους ακυρότητας κατά το άρθρο 53, παράγραφος 1, στοιχείο γ', σε συνδυασμό με το άρθρο 8, παράγραφος 4, του κανονισμού του Συμβουλίου (ΕΚ) 207/2009. Στηρίχθηκαν επίσης στα μη καταχωρισμένα στο Ηνωμένο Βασίλειο «FORTRESS», «FORTRESS INVESTMENTS», και «FORTRESS INVESTMENT GROUP», χρησιμοποιούμενα στις συναλλαγές.
   
      Απόφαση του τμήματος ακυρώσεως: Απόρριψη της αιτήσεως ακυρώσεως
   
      Απόφαση του τμήματος προσφυγών: Ακυρώνει την προσβαλλομένη απόφαση
   
      Προβαλλόμενοι λόγοι: Παράβαση του άρθρου 8, παράγραφος 4, του κανονισμού του Συμβουλίου (ΕΚ) 207/2009, εφόσον το τμήμα προσφυγών δεν εξέτασε το θέμα της φήμης και πελατείας (goodwill) βάσει του δικαίου που διέπει την αγωγή λόγω προσβολής διακριτικού σημείου στο Ηνωμένο Βασίλειο και δεν μπόρεσε να εκτιμήσει ορθώς τον κίνδυνο παραπλανητικής παρουσίασης και τη συνεπακόλουθη ζημία.